

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา กทม. 10300

 พฤษภาคม 256๔

เรื่อง รับสมัครบุคลากรทางการลูกเสือ เข้ารับการฝึกอบรมหลักสูตรลูกเสือช่อสะอาด ประจำปี ๒๔๖๔

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือมูลนิธิต่อต้านการทุจริต ที่ ม.ต.ท. ๐๓๕/๒๕๖๔
 ลงวันที่ 20 เมษายน ๒๕๖๔ จำนวน ๑ ชุด

 ด้วยมูลนิธิต่อต้านการทุจริต แจ้งว่า สำนักงาน ป.ป.ช. ได้ทำบันทึกข้อตกลงความร่วมมือ กับกระทรวงศึกษาธิการ และสำนักงานลูกเสือแห่งชาติเพื่อร่วมกันดำเนินงานต่อต้านการทุจริตโดยใช้กลไก ทางการศึกษา ตามยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) ยุทธศาสตร์ที่ 1 “สร้างสังคมที่ไม่ทนต่อการทุจริต” กลยุทธ์ที่ 2 ส่งเสริมให้มีระบบและกระบวนการกล่อมเกลาทางสังคมเพื่อต้านทุจริต โดยดำเนินโครงการลูกเสือช่อสะอาดมาตั้งแต่ปีงบประมาณ 2556 จนถึงปัจจุบัน มูลนิธิต่อต้านการทุจริต ซึ่งมีวัตถุประสงค์ในการสนับสนุนและส่งเสริมกิจกรรมเพื่อปลูกฝังค่านิยม คุณธรรมและจริยธรรมให้กับคนในชาติ โดยเฉพาะเยาวชนให้เป็นคนดี มีความซื่อสัตย์สุจริต และมีความจงรักภักดี
ต่อสถาบันชาติ ศาสนา และพระมหากษัตริย์ จึงกำหนดจัดการอบรมบุคลากรทางการลูกเสือหลักสูตรช่อสะอาด และขอความร่วมมือกรมส่งเสริมการปกครองท้องถิ่น แจ้งองค์กรปกครองส่วนท้องถิ่นที่มีสถานศึกษาในสังกัด เพื่อประชาสัมพันธ์ให้ครูสังกัดองค์กรปกครองส่วนท้องถิ่นที่มีคุณสมบัติเฉพาะสำหรับการฝึกอบรม สมัครเข้ารับการฝึกอบรมหลักสูตรลูกเสือช่อสะอาด ประจำปี 2564

 กรมส่งเสริมการปกครองท้องถิ่นพิจารณาแล้ว เพื่อเป็นการสนับสนุนและส่งเสริมการปลูกฝังค่านิยม คุณธรรม และจริยธรรมของมูลนิธิต่อต้านการทุจริต ขอความร่วมมือจังหวัดแจ้งองค์กรปกครองส่วนท้องถิ่น ที่มีสถานศึกษาในสังกัด เพื่อประชาสัมพันธ์การฝึกอบรมให้ผู้สนใจทราบ ทั้งนี้ สามารถสมัครได้ที่เว็บไซต์ http://www.acf.or.th หัวข้อ “ประกาศรับสมัครเข้ารับการฝึกอบรมหลักสูตรลูกเสือช่อสะอาด ประจำปี ๒๕๖๔” หรือ https://forms.gle/pJmu5d9az2RnKNYD7 หรือทาง QR Code ตามเอกสารแนบท้ายประกาศ รับสมัครถึงวันที่ ๒๐ พฤษภาคม ๒๕๖๔ รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

รอง.อสถ. .......................................

ผอ.กศ. ..........................................

ผอ.กง.สศ. .....................................

หน.ฝ.กศ. .......................................

จนท. ..............................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙0๒๑-๓ ต่อ ๒๐๓ โทรสาร ต่อ 218